
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	Bucureşti, 26 Mai 2026
             PLx 161/ 2026


AVIZ
asupra propunerii legislative pentru modificarea şi completarea Legii nr.145/2014 pentru stabilirea unor măsuri de reglementare a pieţei produselor din sectorul agricol
      În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă are ca obiect de reglementare modificarea şi completarea Legii nr.145/2014, intervenţiile legislative vizând stabilirea semnificaţiei expresiei „piaţă volantăˮ şi stabilirea obligaţiilor autorităţilor administraţiei publice locale de a asigura condiţii minime de funcţionare a pieţelor respective.;, trimisă cu adresa nr. PL-x 161 din 9 martie 2026, înregistrată cu nr. 7c-13/198/2026.
Senatul,  în calitate  de primă  Cameră  sesizată,  a respins propunerea legislativă, în ședința din 4 martie 2026.

         Potrivit dispoziţiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 
       Potrivit prevederilor art. 63 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut propunerea legislativă în şedinţa din 26 mai 2026.

       Membrii Comisiei au examinat propunerea legislativă supusă avizării, expunerea de motive,  avizul favorabil al Consiliului Legislativ și avizul favoravil al Consiliului Economic și Social.
       În urma dezbaterilor s-a hotărât, cu unanimitate de voturi, avizarea pozitiva a propunerii legislative, în forma transmisă Comisiei juridice, de disciplină şi imunităţi de către Biroul Permanent. 
       Propunerea legislativă face parte din categoria legilor ordinare.
          PREŞEDINTE,                          

           SECRETAR,
  Prof univ. Liviu-Bogdan Ciucă

              Neagu Petre - Emanoil
Consilier parlamentar – Rafaela Vîrșescu

